OpenLLM-France/wikimedia huggingface dataset:
# Zhonghongita

La zhonghongita és un mineral de la classe dels sulfurs.

## Característiques

La zhonghongita és una sulfosal de fórmula química Cu₂₉(As,Sb)₁₂S₃₃. Va ser aprovada com a espècie vàlida per l'Associació Mineralògica Internacional en el mes de desembre de l'any 2023, i publicada l'any següent. Cristal·litza en el sistema ortoròmbic.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de Xina, a Beijing (República Popular de la Xina), amb el número de catàleg: GMCTM2023002.

## Formació i jaciments

Va ser descoberta al dipòsit de Jiama, uns 70 km a l'est de Lhasa, al sud del Tibet (República Popular de la Xina), sent l'únic indret de tot el planeta on ha estat descrita aquesta espècie mineral.

## Referències

* ↑ «Zhonghongite» (en anglès). Mindat. [Consulta: 8 febrer 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 77». European Journal of Mineralogy, 36, 1, 06-02-2024, pàg. 165–172. DOI: https://doi.org/10.5194/ejm-36-165-2024 [Consulta: 8 febrer 2024].
* ↑ Zheng, Shi-Ji; Gu, Xiang-Ping; Bai, Zhong-Jie; Zhang, Zhong-Kun «Zhonghongite, Cu29 (As, Sb)12S33, a new mineral from the high-sulfidation vein of Jiama porphyry system, Tibet, China». American Mineralogist, 23-05-2024. DOI: https://doi.org/10.2138/am-2024-9338 [Consulta: 6 juliol 2024].
# Txabi Basterretxea

Francisco Javier Basterretxea Irurtzun, conegut artísticament com a Txabi Basterretxea (Madrid, 3 de març de 1954 - Hondarribia, 21 d'octubre de 2010), és un director de cinema basc de pel·lícules d'animació.

## Biografia

Era fill del pintor i director de cinema Néstor Basterretxea Arzadun i María Isabel Irurzuren. Va estudiar fotografia a Barcelona. El 1983 va crear una productora de vídeo en la qual dirigeix documentals sobre folklore i etnogràfics. Es va donar a conèixer el 1985 quan realitza el videoclip Sarri Sarri del grup Kortatu, que va rebre primer premi al millor videoclip en basc al Festival de Vídeo de Vitòria. Entre 1988-1990 va treballa a Euskal Telebista com a realitzador dels programes Poli, Banan Banan i Galde De Balde.
El 1994 va formar el grup Tipula amb Joxean Muñoz, el seu col·laborador en molts projectes culturals. En 1998 van dirigir el curt d'animació Tortolika eta tronbon. El 2000 va organitzar l'exposició Atarian va donar una mirada àmplia a la història i la personalitat de Sant Sebastià. Va ser guardonat amb el Goya a la millor pel·lícula d'animació el 2001, juntament amb Joxean Muñoz, per la seva pel·lícula d'animació La isla del cangrejo (Karramarro uhartea). El 2003 va organitzar exposicions sobre maquetes del seu pare Néstor Basterretxea Arzadun i una altra sobre Jon Zabalo "Txiki".

## Filmografia

* 1985.- Sarri-sarri
* 1998.- Tortolika eta tronbon
* 2001.- Karramarro Uhartea

## Referències

* ↑ Fallece Txabi Basterretxea, cineasta y artífice de exposiciones como 'Atarian', El Diario Vasco, 22 d'octubre de 2010
* ↑ Txabi Basterretxea zinemagilea hil da a argia.eus
* ↑ Taxbi Basterretxea, Auñamendi Eusko Entziklopedia
# Lazare Gianessi

Lazare Gianessi (11 de novembre de 1925 - 11 d'agost de 2009) fou un futbolista francès.

## Selecció de França

Va formar part de l'equip francès a la Copa del Món de 1954.

## Referències

* ↑ «Il avait joué la Coupe du monde : Lazare Gianessi est décédé». La Voix du Nord, 12-08-2009. Arxivat de l'original el 27 de setembre 2011. [Consulta: 1r febrer 2018].
* ↑ Profile a FFF
* ↑ Profile a a.s.monaco.free.fr
# Joey Mead King

Joey Mead King és un personatge televisiu d'origen filipino-iranià, assessora d'estil de vida i de moda, i jurat del famós reality show Asia's Next Top Model, en les temporades dos i tres. Va ser llistada com una de les 100 Women BBC l'any 2018.

## Primers anys

Mead va néixer a les Filipines. La seva mare, Josephine del Pilar-Mead és filipina. El seu pare biològic és d'ascendènciairaniana. Quan tenia 4 anys, ella i la seva mare es van establir a Adelaide, Austràlia, amb el seu padrastre australià Leslie Bertram Mead. Va ser educada a Austràlia Meridional fins a l'adolescència.

## Carrera

Va començar la seva carrera de model als 15, quan vivia a Manila, després a Bangkok i a Hong Kong. Va agafar accent australià i tons americans en viure a Austràlia i l'Àsia. Joey ha adaptat el seu talent d'imitar accents a la feina, convertint-se en una veu popular en els directes en ser capaç de canviar de l'accent filipí, l'australià, el sudafricà, l'americà i el britànic.
Actualment establerta a les Filipines, Mead parla i entén el Tagal.
Va ser vídeojockey en el Channel [V] Internacional de Hong Kong de 1996 a 2000. Va aparèixer en fins 30 portades de revistes filipines. Ha fet diversos anuncis de televisió, campanyes d'anuncis i portades de revista a Singapur, Malàisia, Tailàndia, Japó i Indonèsia. Ha viscut i treballat a Nova York com a model de Ford i està actualment a Ford Los Angeles i San Francisco.
Va tornar a Singapur l'any 2005 per treballar en l'espectacle d'humor Ebuzz en el canal AXN. Allà Joey va entrevistar moltes celebritats de Hollywood.
L'any 2006 Joey va presentar la sèrie de la World Cup a Singapur per a StarHub.
L'any 2008 va començar a presentar en el canal HBO fins al 2009.
L'any 2012 es va anunciar que seria l'assessora de models i co-jurat del programa Asia's Next Top Model durant 3 temporades.
The Kings, un espectacle sobre Angelina Mead King i la seva dona Joey Mead King es va estrenar el juny de 2017a TLC, en el canal de viatges i estil de vida DNAP.

## Vida privada

Activista de PAWS Filipines, Joey és una defensora dels drets animals i en contra de la crueltat animal. Es va traslladar a les Filipines l'any 2007. Es va casar amb Ian King, un empresari filipino-xinès, director de gestió del Tribunal de Victòria i entusiasta dels cotxes, al novembre de 2011.
El 2 de juliol de 2016, el seu marit Ian va anunciar via Instagram que ara és una dona transgènere, que vol ser anomenada Angelina Mead King.

## Referències

* ↑ «BBC 100 Women 2018: Who is on the list?» (en anglès). BBC News, 19-11-2018.
* ↑ «Uproar in the house - Philippine Star SUPREME».
* ↑ http://entertainment.inquirer.net/214061/pinoy-Talents-presentat-cap al sud-est-asian-tv#ixzz4lkFQeKwh
* 1 2 Pagsolingan, Karen «Joey Mead's husband Ian King is now a trans woman». Philippine Entertainment Portal, 03-07-2016 [Consulta: 3 juliol 2016]. Arxivat 5 de juliol 2016 a Wayback Machine.

## Enllaços externs

* Joey Mead King - Lloc web oficial
# Želovce

Želovce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1327.
# Slither.io

Slither.io és un videojoc de navegador massiu en línia publicat per la companyia Lowtech Studios el 27 de març de 2016. És un joc fet per a sistemes operatius iOS i Android i ha esdevingut un dels jocs gratuïts més populars.
Els jugadors controlen una serp (o cuc), inicialment petita, que menja pilotetes multicolors escampades per la pantalla i pilotetes d'altres jugadors que deixen anar quan la seva serp mor i, a mesura que la serp menja, es va fent més llarga i ampla. L'objectiu consisteix en tenir la serp més gran de totes. Les serps moren quan el seu cap xoca amb el cos d'una altra serp, per això la gràcia del joc està en fer xocar les altres serps contra la serp que es controla, matant-les i menjant-les. Per anar amb més velocitat es clica un cop amb el botó esquerre del ratolí o dos cops a la pantalla si és juga amb un dispositiu mòbil.

## Referències

* ↑ Needleman, Sarah E. «As 'Slither.io' Goes Viral, Game's Creator Scrambles to Keep Up». Wall Street Journal, 17-06-2016 [Consulta: 14 març 2017].
* ↑ Amaris, Lian. «Slither.io Proves Size Doesn't Always Matter», 11-04-2016. [Consulta: 14 març 2017].
# Mosquiter fosc

El mosquiter fosc (Phylloscopus fuscatus) és una espècie d'ocell de la família dels fil·loscòpids (Phylloscopidae). Habita garrigues i boscos poc densos del sud de Sibèria, des del Massís de l'Altai cap a l'est fins Txukotka, nord de Primórie i Sakhalín, Mongòlia, nord-est i centre de la Xina i Tibet. Passa l'hivern al sud de la Xina, nord de l'Índia, Taiwan i Indoxina. El seu estat de conservació es considera de risc mínim.

## Referències

* ↑ «Mosquiter fosc». Cercaterm. TERMCAT, Centre de Terminologia. Rev. 23/02/2013 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 623. ISBN 978-84-16728-37-4.
* ↑ BirdLife International. «Dusky Warbler. Phylloscopus fuscatus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Zhongshan

Zhongshan (中山國, Zhōngshān Guó en pinyin) fou un estat a la Xina, durant la dinastia Zhou que correspon amb força aproximació al territori de la moderna prefectura de Baoding, a Hebei. La capital fou Zhongshan, que a partir de la dinastia dels Han orientals i fins a la dinastia Tang fou un centre econòmic i capital dels Yan posteriors durant el regnat del seu primer emperador.
Va quedar sota protecció de Wei durant el període dels Regnes Combatents i després va recuperar la independència per un temps. El seu cinquè rei fou Cuo que va regnar 15 anys; va succeir al seu pare, el duc Cheng, sobirà de Zhongshan i va expandir l'estat al que va portar al seu apogeu. Va fer la guerra a l'Estat de Yan, al nord, i a Zhao, al sud (Zhao va quedar pràcticament partit en dos zones una al nord i una al sud), i va deixar l'estat amb una extensió del doble de la que tenia abans. La seva tomba és un monument arqueològic situat a Sanji, Pingshan, a Hebei, prop de la ciutat de Lingshou (靈壽) al riu Hutuo.
Va caure finalment en mans del regne de Zhao el 295 aC després de deu anys de guerra,

## Referències

* ↑ Wu, Xiaolong. Material Culture, Power, and Identity in Ancient China (en anglès). Cambridge University Press, 2017, p. 32. ISBN 978-1-107-13402-7.
# Trajectòria circumlunar

Una trajectòria circumlunar, trajectòria trans-lunar o de tornada lliure lunar és un tipus de trajectòria de tornada lliure que pren una nau espacial de la Terra, al voltant de la cara oculta de la Lluna, i de retorn a la Terra usant només la gravetat una vegada que s'estableix la trajectòria inicial.

## Fons

La primera nau espacial que va volar una trajectòria circumlunar va ser Luna 3. Les trajectòries circumlunars també van ser utilitzades per les missions d'Apollo abans de la inserció lunar de l'òrbita, per proporcionar una tornada lliure a la terra en cas d'un mal funcionament del sistema de propulsió en el camí a la Lluna. Això es va usar en l'Apollo 13, quan un trencament del tanc d'oxigen va requerir tornar a la Terra sense engegar el motor del Mòdul de Servei, encara que una sèrie de correccions de curs usant el motor de descens del Mòdul Lunar van ser requerits per mantenir aquesta trajectòria.
També es van proposar diverses missions tripulades per conduir intencionalment vols aeris circumlunars, inclòs el programa soviètic Soiuz 7K-L1 o Zond, i diverses propostes dels Estats Units, incloent Gemini-Centaur i una proposta d'Apollo primerenca

## Vegeu també

* Injecció translunar
* Dragon 2

## Referències

* ↑ Turnhill, Reginald. «Apollo 13 on Free Return Trajectory». Spaceflight Now. [Consulta: 30 juny 2009].
* ↑ Wade, Mark. «Manned Circumlunar». Encyclopedia Astronautica. [Consulta: 11 febrer 2015].
# Laguna de Cameros

Laguna de Cameros és un municipi situat en la comarca del Camero Viejo, de La Rioja (Espanya). El 2023 tenia 115 habitants.

## Referències

* ↑ «La Rioja (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Joey Santiago

Joey Santiago (nascut Joseph Alberto Santiago a Manila, Filipines, el 10 de juny de 1965) és un cantant, compositor i músic filipí. En actiu des de 1986, és conegut fonamentalment per ser el guitarrista de la banda nord-americana de rock alternatiu Pixies. Després de la ruptura de la banda el 1993, Santiago va compondre bandes sonores per a televisió i documentals, a més de formar The Martinis amb la seva dona, Linda Mallari. També va contribuir als àlbums de Charles Douglas i Frank Black, company de Pixies, tornant com a guitarrista després de la reunió de la banda el 2004.
Santiago ha descrit la seva forma de tocar la guitarra com a "angular i torta", i cita Les Paul, Chet Atkins, Joe Pass i Jimi Hendrix com les seves majors influències. El seu estil, com a part del so de Pixies, ha estat aclamat per la crítica: Laurel Bowman de MTV va comentar que "el so de Santiago és la clau de la imponent presència de Pixies".

## Infantesa

Santiago va néixer a Manila, Filipines, el 10 de juny del 1965, el tercer de sis fills d'un anestesista. La família Santiago era una de les més adinerades i poderoses de les Filipines. El 1972, quan el President Marcos va declarar la llei marcial, la família va emigrar als Estats Units. Després de dos anys a Yonkers, Nova York, la família es va mudar a Longmeadow, Massachusetts, on Santiago va assistir a Longmeadow High School. La seva primera experiència amb un instrument musical va ser amb un orgue Hammond als vuit anys, encara que mai no se'l va prendre seriosament ja que havia de compartir-lo amb els seus cinc germans.La primera vegada que va tocar una guitarra va ser als nou anys una guitarra clàssica que el seu germà gran tenia penjada a la seva habitació com a decoració. La primera cançó que va aprendre a tocar va ser "Rock and Roll" de The Velvet Underground.

## Referències

* ↑ «Crítica de Laurel Bowman MTV» (en inglés), 01-10-1997.
* ↑ Ted MIco. «Ted Mico historia de Pixies Melody Maker» (en inglés), 01-09-1990.
* ↑ (Ben Sisario 2006, p. 10)
* 1 2 «Entrevista amb Joey Santiago en 2003» (en anglès), 18-06-2003. Arxivat de l'original el 2007-12-11. [Consulta: 8 juny 2007].
# Xenophrys glandulosa

Xenophrys glandulosa és una espècie d'amfibi de la família dels megòfrids que es distribueix pel Yunnan a la Xina, pel Nagaland a l'Índia nord-est i per l'estat de Kachin nord a Myanmar. A finals del 2013, es va registrar també a Bhutan. El primer espècimen es va recollir al Mont Wuliang al comtat de Jingdong (Yunnan). El seu hàbitat són principalment els boscos montans i els rius.

## Referències

* 1 2 Frost, Darrel R. «Xenophrys glandulosa (Fei, Ye, and Huang, 1990)». Amphibian Species of the World 5.6, an Online Reference. American Museum of Natural History, 2013. [Consulta: 22 setembre 2013].
* ↑ Wangyal, J. T. «New records of reptiles and amphibians from Bhutan». Journal of Threatened Taxa, 5, 13, 2013, pàg. 4774–4783. DOI: 10.11609/JoTT.o3539.4774-83.
* ↑ Xie Feng, Annemarie Ohler. «Xenophrys glandulosa» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 22 setembre 2013].
# Stonybrook-Wilshire

Stonybrook-Wilshire és una concentració de població designada pel cens dels Estats Units a l'estat de Pennsilvània. Segons el cens del 2000 tenia 5.414 habitants.

## Demografia

Segons el cens del 2000, Stonybrook-Wilshire tenia 5.414 habitants, 2.105 habitatges, i 1.660 famílies. La densitat de població era de 622,1 habitants/km².
Dels 2.105 habitatges en un 32,4% hi vivien nens de menys de 18 anys, en un 70,3% hi vivien parelles casades, en un 6,8% dones solteres, i en un 21,1% no eren unitats familiars. En el 17,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,1% tenia menys de 18 anys, un 5,7% entre 18 i 24, un 25,1% entre 25 i 44, un 29,9% de 45 a 60 i un 15,3% 65 anys o més.
L'edat mediana era de 42 anys. Per cada 100 dones de 18 o més anys hi havia 92,5 homes.
La renda mediana per habitatge era de 57.006 $ i la renda mediana per família de 65.111 $. Els homes tenien una renda mediana de 47.467 $ mentre que les dones 28.162 $. La renda per capita de la població era de 27.418 $. Entorn del 3,6% de les famílies i el 4,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stonybrook-Wilshire». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Stonybrook-Wilshire». American Fact Finder. Oficina del Cens dels Estats Units, 12-01-2010.
# Mikhaïl Kóliuixev

Mikhaïl Kóliuixev (Duixanbe, 28 d'abril de 1943 - 9 de juny de 2024) va ser un ciclista soviètic que va córrer durant els anys 60 del segle xx. Va guanyar tres medalles, dues d'elles d'or, als Campionats del món de Persecució per equips.

## Palmarès

* 1965
** Campió del món de Persecució per equips, amb Serguei Terésxenkov, Stanislav Moskvín i Leonid Vukolov
* 1967
** Campió del món de Persecució per equips, amb Stanislav Moskvín, Víktor Bíkov i Dzintars Latsis

## Referències

* ↑ Майданская, Александра. «Двукратный чемпион мира по велоспорту Михаил Колюшев умер в возрасте 82 лет» (en rus), 10-06-2024. [Consulta: 11 juny 2024].
* ↑ «Двукратный чемпион мира по велоспорту на треке Колюшев скончался на 82‑м году жизни» (en rus), 09-06-2024. [Consulta: 11 juny 2024].

## Enllaços externs

* Fitxa a sitiodeciclismo.net
# Noturus exilis

Noturus exilis és una espècie de peix de la família dels ictalúrids i de l'ordre dels siluriformes.

## Morfologia

Els mascles poden assolir els 15 cm de llargària total.

## Distribució geogràfica

Es troba a Nord-amèrica: Estats Units.

## Referències

* 1 2 FishBase (anglès)
* ↑ Page, L. M.; Burr, B. M. A field guide to freshwater fishes: North America north of Mexico (en anglès). Houghton Mifflin Company, 1991. ISBN 0-395-35307-6.

## Bibliografia

* Burgess, W.E. 1989. An atlas of freshwater and marine catfishes. A preliminary survey of the Siluriformes. T.F.H. Publications, Inc., Neptune City (Estats Units). 784 pàg.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tyra Misoux

Tyra Misoux (Steinfurt, 3 de gener de 1983) és una actriu porno alemanya coneguda amb noms artístics com Jasmin, Lexi, Lexi Love, Leonie Love i Myriam Love, que actualment viu a Berlín. Des del 5 de juliol de 2008 ja no treballa en exclusiva per a la productora Magmafilm, d'acord amb les declaracions a la seva pàgina web vol dedicar-se en endavant a altres projectes i, només ocasionalment, treballar per a la indústria pornogràfica.
Tot i néixer a Steinfurt, va créixer i estudiar a Berlín. Fou descoberta el 2001 amb 18 anys pels productors alemanys Nils Molitor i Klaus Goldberg a la discoteca Q-Dorf. El febrer del 2002, poc després de fer 19 anys, va entrar en la indústria del sexe. El seu nom artístic, Tyra Misoux, és una distorsió de tiramisú, el nom d'unes postres italianes.
Començà oficialment el 2002 amb la pel·lícula Die Megageile Küken-Farm, seguida per d'altres com Die 8. Sünde i Achtzehneinhalb 18. Aquell mateix any guanyà el Venus Award com a millor actriu jove. Dos anys més tard, el 2004, aconseguí el gran èxit sent guardonada amb el Venus a la millor actriu.

## Premis

* 2002: Venus Award, nominada com a "Best New Female Starlet"
* 2004: Venus Award, "Best German Actress"
* 2008: Eroticline Award, "Best German Actress"

## Referències

* ↑ «TYRA MISOUX» (en anglès). EuroBabeIndex. [Consulta: 2 gener 2014].
* ↑ «Biografie» (en alemany). Tyra Misoux - Official Website. Arxivat de l'original el 2008-10-16. [Consulta: 1r novembre 2008].
* ↑ «6th VENUS-AWARD Nominies» (PDF). Venus Berlin, 2002. Arxivat de l'original el 20 de juny 2004. [Consulta: 3 gener 2014].
* ↑ «VENUS AWARD Winner 2004» (PDF). Venus Berlin, 2004. Arxivat de l'original el 2006-03-23. [Consulta: 3 gener 2014].
* ↑ David Sullivan. «Exclusive: Complete 2008 eLINE Award Winners from Venus Berlin». AVN.com, 22-10-2008. Arxivat de l'original el 2009-12-13. [Consulta: 1r novembre 2008].

## Enllaços externs

* Tyra Misoux - Lloc web oficial
# Laguna de Santa María del Oro

La Laguna de Santa María del Oro és un llac de cràter situat a la part nord-occidental de l'Eix Volcànic Transversal, a la localitat de Santa María del Oro, a l'estat mexicà de Nayarit.
El llac cràter té forma circular, amb uns 2 km de diàmetre aproximat, una superfície de 3.7 km² i una profunditat mitjana de 60 m. La temperatura mitjana anual de l'aigua és de 25 °C. El clima de la zona és tropical subhumit i la temperatura mitjana atmosfèrica és de 21 °C, essent el juny el mes més calorós (25 °C) i el gener el mes més fred (16.4 °C).

## Referències

* ↑ «Laguna Santa María del Oro». [Consulta: 30 gener 2022].
* ↑ «Laguna Santa María del Oro – Corazón de Nayarit». [Consulta: 30 gener 2022].
* ↑ Morán Breña, Carmen. «Un volcán, un lago con su monstruo y otros peligros que lo acechan» (en castellà). El País, 19-04-2022. [Consulta: 19 abril 2022].
* ↑ www.scielo.org.mx/pdf/rmcg/v25n1/v25n1a2.pdf